CELEX: 62014CN0099
Language: sk
Date: 2014-02-28 00:00:00
Title: vec C-99/14 P: Odvolanie podané 28. februára 2014 : Federación Nacional de Empresarios de Minas de Carbón (Carbunión) proti uzneseniu Všeobecného súdu (druhá komora) z  10. decembra 2013 vo veci T-176/11, Federación Nacional de Empresarios de Minas de Carbón (Carbunión)/Rada Európskej únie

14.4.2014   
            
            
               SK
            
            
               Úradný vestník Európskej únie
            
            
               C 112/25
            
         Odvolanie podané 28. februára 2014: Federación Nacional de Empresarios de Minas de Carbón (Carbunión) proti uzneseniu Všeobecného súdu (druhá komora) z 10. decembra 2013 vo veci T-176/11, Federación Nacional de Empresarios de Minas de Carbón (Carbunión)/Rada Európskej únie
   (vec C-99/14 P)
   2014/C 112/31
   Jazyk konania: angličtina
   
      Účastníci konania
   
   
      Odvolateľka: Federación Nacional de Empresarios de Minas de Carbón (Carbunión) (v zastúpení: K. Desai, solicitor, S. Cisnal de Ugarte, abogada)
   
      Ďalší účastníci konania: Rada Európskej únie, Európska komisia
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               vyhlásil odvolanie za dôvodné a prípustné,
            
         
               —
            
            
               zrušil uznesenie Všeobecného súdu z 10. decembra 2013 vo veci T-176/11, Carbunión/Rada, a zrušil článok 3 ods. 1 písm. a), b) a f), a článok 3 ods. 3 (ďalej len „napadnuté ustanovenia“) rozhodnutia Rady 2010/787 (1) z 10. decembra 2010 o štátnej pomoci na uľahčenie zatvorenia uhoľných baní neschopných konkurencie (Ú. v. EÚ L 336, s. 24) (ďalej len „rozhodnutie“), a
            
         
               —
            
            
               zaviazal Radu na náhradu trov konania, ktoré vznikli odvolateľke v prvostupňovom konaní a v rámci odvolania.
            
         
      Odvolacie dôvody a hlavné tvrdenia
   
   Odvolateľka na podporu svojho odvolania uvádza päť odvolacích dôvodov:
   
               —
            
            
               Po prvé odvolateľka tvrdí, že Všeobecný súd porušil svoju povinnosť odôvodnenia vyplývajúcu z článku 36 Štatútu Súdneho dvora tým, keď rozhodol, že napadnuté ustanovenia nie sú oddeliteľné od zvyšku rozhodnutia.
            
         
               —
            
            
               Po druhé odvolateľka uvádza, že Všeobecný súd vychádzal z nesprávneho právneho posúdenia, keď rozhodol, že článok 7 rozhodnutia by bez napadnutých ustanovení nemal nijaký účinok.
            
         
               —
            
            
               Po tretie Všeobecný súd vychádzal z nesprávneho právneho posúdenia článku 7 ods. 1 písm. a) rozhodnutia, keď nedospel k záveru, že lehota uvedená v tomto ustanovení stanovuje osobitný časový rámec rozhodnutia.
            
         
               —
            
            
               Po štvrté Všeobecný súd vychádzal z nesprávneho právneho posúdenia podmienok ustanovených v článku 3 ods. 1 písm. f) rozhodnutia, keď považoval tieto podmienky za podmienky zlučiteľnosti, a nie za spôsob priznania pomoci na zatvorenie.
            
         
               —
            
            
               Po piate Všeobecný súd vychádzal z nesprávneho právneho posúdenia, keď rozhodol, že oddeliteľnosť sporných ustanovení by zmenila zmysel a podstatu rozhodnutia.
            
         
      (1)  Ú. v. EÚ L 336, s. 24.